ผู้มีบารมี
&#8220;เธอเป็นหนี้อยู่ใช่ไหม เธอผ่อนไหวหรือเปล่า อย่าลืมเล่าสู่กันฟัง&#8221; เสียงครวญเพลงแปลงจากเพลงฮิต &#8220;เล่าสู่กันฟัง&#8221; ของ พี่เบิร์ด ธงไชย แมคอินไตย์ จากปากของอดีตนายกฯ ทักษิณ ชินวัตร ที่ไปครวญเพลงพร้อมคนเสื้อแดงที่ประเทศกัมพูชา ทำให้นโยบายพักหนี้ดีของรัฐบาลลื่นปรี๊ดทันที
19 เม.ย. 2555

“เธอเป็นหนี้อยู่ใช่ไหม เธอผ่อนไหวหรือเปล่า อย่าลืมเล่าสู่กันฟัง” เสียงครวญเพลงแปลงจากเพลงฮิต “เล่าสู่กันฟัง” ของ พี่เบิร์ด ธงไชย แมคอินไตย์ จากปากของอดีตนายกฯ ทักษิณ ชินวัตร ที่ไปครวญเพลงพร้อมคนเสื้อแดงที่ประเทศกัมพูชา ทำให้นโยบายพักหนี้ดีของรัฐบาลลื่นปรี๊ดทันที 
จะไม่ลื่นได้ยังไง ก็อดีตนายกฯ ประกาศก้องบนเวทีว่าการพักหนี้ประชาชนจะต้องเดินหน้าในเดือน พ.ค.นี้
เท่านี้ก็ทำให้ 2 รมช.คลัง ทนุศักดิ์ เล็กอุทัย และ วิรุฬ เตชะไพบูลย์ ที่งัดกันในเรื่องการพักชำระหนี้ดีกับลูกค้าแบงก์รัฐ ที่มีหนี้ไม่เกิน 5 แสนบาท เงียบกริบในพริบตา
เดิมทนุศักดิ์นั้น ยืนยันจะเดินหน้าโครงการนี้ แต่วิรุฬ ซึ่งเป็นลูกหลานและผู้ถือหุ้นแบงก์มาก่อน ไม่เห็นด้วย เพราะเกรงว่าจะทำให้เสียวินัยการเงินและทำให้แบงก์อ่อนแอ
นโยบายประชานิยมประหลาดที่ทำให้หนี้ดีกลายเป็นหนี้เสียก็เลยไม่มีความคืบหน้า และเดอะโต้ง กิตติรัตน์ ณ ระนอง รองนายกฯ เอง ก็ลอยตัว ไม่เคาะว่าจะเอายังไง 
แต่เมื่อผู้มีบารมีนอกรัฐบาลพูดดังๆ ทั้งสอง รมช.ก็หันหน้ามาปรองดองทันควัน ชงเรื่องเข้า ครม.ในเร็วๆ นี้